Na osnovu člana 19. stav (4) i 32a. Zakona o državnoj službi u institucijama Bosne i Hercegovine (Službeni glasnik BiH”, br. 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, na zahtjev Agencije za predškolsko, osnovno i srednje obrazovanje, raspisuje

**JAVNI OGLAS**

**za popunjavanje radnih mjesta državnih službenika**

**u Agenciji za predškolsko, osnovno i srednje obrazovanje**

**1/01 Stručni savjetnik za predmetnu nastavu u osnovnom obrazovanju**

**1/02 Stručni savjetnik za modularne nastavne planove i programe**

**1/03 Stručni savjetnik za zajedničko jezgro nastavnih planova i programa**

**1/04 Prevodilac/Izvršni asistent**

SEKTOR ZA ZAJEDNIČKO JEZGRO NASTAVNIH PLANOVA I PROGRAMA U PREDŠKOLSKOM, OSNOVNOM I SREDNJEM OPĆEM OBRAZOVANJU

Odsjek za nastavu i saradnju sa školama

**1/01 Stručni savjetnik za predmetnu nastavu u osnovnom obrazovanju**

**Opis poslova i radnih zadataka:** Analizira i radi na kreiranju koncepta i razvoju Zajedničkog jezgra nastavnih planova i programa. Predlaže aktivnosti za implementaciju Zajedničke jezgre nastavnih planova i programa u nastavne planove i programe. Savjetuje o primjeni europske i međunarodne teorije i prakse i rezultata novih istraživanja na području predmetne nastave. Organizuje i vodi rad ekspertskih grupa. Organizuje i provodi program obuke nastavnika na području Zajedničke jezgre nastavnih planova i programa. Prati, analizira i izvještava o stepenu uključenosti Zajedničke jezgre nastavnih planova i programa u nastavne planove i programe.

**Posebni uslovi:** Visoka stručna sprema VII stepen ili ekvivalent Bolonjskog sistema sa ostvarenih 240 ECTS bodova - završen nastavnički ili pedagoški fakultet – odsjek za maternji (B/H/S) jezik i književnost ili SH-HS jezik i književnost jugoslovenskih naroda ili strani jezik i književnost ili matematiku ili prirodnu ili društvenu grupu predmeta; najmanje tri (3) godine radnog iskustva u struci; položen stručni upravni ispit; položen stručni ispit za samostalni odgojno-obrazovni rad; poznavanje engleskog jezika; dobro poznavanje rada na računaru.

**Status:** državni službenik – stručni savjetnik.

**Pripadajuća osnovna neto plata:** 1.758,00 KM.

**Broj izvršilaca:** jedan (1)

**Mjesto rada:** Mostar

SEKTOR ZA SREDNJE STRUKOVNO OBRAZOVANJE I OBUKU, OBRAZOVANJE ODRASLIH I CJELOŽIVOTNO UČENJE

Odsjek za nastavne planove i programe

**1/02 Stručni savjetnik za modularne nastavne planove i programe**

**Opis poslova i radnih zadataka:** Savjetuje u kreiranju sadržaja nastavnih planova i programa u srednjem strukovnom obrazovanju. Predlaže aktivnosti za implementaciju sadržaja nastavnih planova i programa sa stručne predmete u nastavnoj praksi. Savjetuje u kreiranju koncepta modularnih NPP-ova. Organizuje i vodi rad ekspertskih radnih grupa. Savjetuje u izradi prilagođenih programa stručnih predmeta za obrazovanje djece sa posebnim potrebama. Organizuje i provodi program obuke nastavnika u oblasti modularnih NPP-ova.

Sarađuje s partnerskim institucijama u realizaciji projekata iz obrazovanja.

**Posebni uslovi:** Visoka stručna sprema VII stepen ili ekvivalent Bolonjskog sisstema sa ostvarenih 240 ECTS bodova - završen fakultet tehničkog ili srodnog stručnog usmjerenja; najmanje tri (3) godine radnog iskustva u struci; položen stručni upravni ispit; položen stručni ispit za samostalni odgojno-obrazovni rad; poznavanje engleskog jezika; dobro poznavanje rada na računaru.

**Status:** državni službenik – stručni savjetnik.

**Pripadajuća osnovna neto plata:** 1.758,00 KM.

**Broj izvršilaca:** jedan (1)

**Mjesto rada:** Banja Luka

**1/03 Stručni savjetnik za zajedničko jezgro nastavnih planova i programa**

**Opis poslova i radnih zadataka:** Savjetuje u kreiranju koncepta ZJNPP-a u srednjem strukovnom obrazovanju. Daje savjete za realizaciju ZJNPP-a u nastavnoj praksi. Savjetuje u izradi prilagođenih programa za obrazovanje djece s posebnim potrebama. Organizuje i vodi rad ekspertskih radnih grupa. Daje savjete za primjenu europske i međunarodne teorije i prakse u području razvoja NPP-a u srednjem strukovnom obrazovanju. Organizuje i provodi program obuke nastavnika u oblasti ZJNPP-a u srednjem strukovnom obrazovanju. Sarađuje s partnerskim institucijama u realizaciji projekata iz obrazovanja.

**Posebni uslovi:** Visoka stručna sprema VII stepen ili ekvivalent Bolonjskog sistema sa ostvarenih 240 ECTS bodova - završen fakultet društvenog, prirodno-matematičkog, tehničkog ili drugog stručnog usmjerenja; najmanje tri (3) godine radnog iskustva u struci; položen stručni upravni ispit; položen stručni ispit za samostalni odgojno-obrazovni rad; poznavanje engleskog jezika; dobro poznavanje rada na računaru.

**Status:** državni službenik – stručni savjetnik.

**Pripadajuća osnovna neto plata:** 1.758,00 KM.

**Broj izvršilaca:** jedan (1)

**Mjesto rada:** Banja Luka

PODRUČNA JEDINICA SARAJEVO

Samostalni izvršitelji

**1/04 Prevodilac/Izvršni asistent**

**Opis poslova i radnih zadataka:** Pisano prevodi dokumente i materijale s jezika koji su u službenoj upotrebi u BiH na engleski jezik i obratno, za potrebe Agencije i zaposlenih u Agenciji. Usmeno prevodi dokumente i materijale s jezika koji su u službenoj uporabi u BiH na engleski jezik i obratno, za potrebe Agencije i zaposlenih u Agenciji. Konekutivno prevodi s jezika koji su u službenoj uporabi u BiH na engleski jezik i obratno, za potrebe Agencije. Pisano prevodi projekte kojima Agencija aplicira za donacije međunarodnih organizacija. Prikuplja, prima, otprema, evidentira, uručuje poštu i obrađuje informacije potrebne za rad zamjenika direktora.

**Posebni uslovi:** Visoka stručna sprema VII stepen ili ekvivalent Bolonjskog sistema sa ostvarenih 240 ECTS bodova – završen filozofski, filološki ili pedagoški fakultet - odsjek za engleski jezik i književnost; najmanje dvije (2) godine radnog iskustva u struci; položen stručni upravni ispit; dobro poznavanja rada na računaru.

**Status:** državni službenik – viši stručni saradnik.

**Pripadajuća osnovna neto plata:** 1.530,00 KM.

**Broj izvršilaca:** jedan (1)

**Mjesto rada:** Sarajevo

**Napomene za kandidate:**

* Postupak izbora kandidata regulisan je Pravilnikom o postupcima oglašavanja, izbora kandidata, premještaja i postavljenja državnih službenika u slučaju prenosa ili preuzimanja nadležnosti od strane institucija BiH („Službeni glasnik BiH“, br. 27/08, 56/09, 54/10, 70/12 i 12/20) i Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br. 63/16, 21/17, 28/21 i 38/23). Više informacija o konkursnim procedurama dostupno je na www.ads.gov.ba, u dijelu „Zapošljavanje/Vrste konkursnih procedura“.
* Pored posebnih uslova navedenih u Javnom oglasu, kandidati moraju ispunjavati i opšte uslove propisane članom 22. [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama Bosne i Hercegovine.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Za sprovođenje konkursne procedure po ovom Javnom oglasu formirat će se jedna (1) Komisija za izbor.

***Priprema dokumentacije*:**

**Skreće se pažnja kandidatima** da su potrebnu dokumentaciju na oglas dužni dostaviti u skladu sa [Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.

S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

**Potrebni dokumenti:**

**I Ovjerene kopije:**

* univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obavezni dostaviti diplomu prvog ciklusa (ili osnovnog dodiplomskog studija), bez obzira na uslove oglasa, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
* uvjerenja o državlјanstvu (ne starije od 6 mjeseci od dana izdavanja od strane nadležnog organa);
* uvjerenja o položenom stručnom upravnom ispitu odnosno javnom ispitu;
* potvrde ili uvjerenja kao dokaza o traženoj vrsti iskustva;
* uvjerenje o položenom stručnom ispitu za samostalni odgojno-obrazovni rad (osim za poziciju 1/04);
* dokaza o traženom nivou znanja stranog jezika (osim za poziciju 1/04);
* dokaza o traženom nivou znanja na računaru.

**II Svojeručno potpisan:**

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba) unutar svakog konkursa pojedinačno, u rubrici „dokumenti“. Napominjemo da potpisan i popunjen obrazac ne može služiti kao dokaz bilo kog uslova iz teksta Javnog oglasa, isti samo olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

**Dodatni dokumenti koji se dostavljaju naknadno:**

* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
* Izabrani (postavljeni/imenovani) kandidat dužan je instituciji Bosne i Hercegovine dostaviti, u skladu sa članom 22. stav 1. tačka d) Zakona o državnoj službi u institucijama Bosne i Hercegovine, uvjerenje o radnoj sposobnosti (ljekarsko uvjerenje), kao dokaz da je zdravstveno sposoban za vršenje određenih poslova predviđenih ovim položajem.

Kandidati koji nemaju položen stručni (upravni) ispit, prije pristupanja pismenom dijelu stručnog ispita će polagati javni ispit u skladu sa Odlukom. Javni ispit na kome je kandidat zadovoljio važi samo za konkretan javni konkurs, o čemu se ne izdaje uvjerenje, a na kandidata koji bude postavljen na radno mjesto primjenjuje se član 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13 i 93/17) i član 12. Odluke.

Kandidati koji su od momenta podnošenja prijave na javni oglas do dana održavanja javnog ispita položili stručni upravni ispit ili javni ispit, ispit opšteg znanja, odnosno ispit koji odgovara pobrojanim ispitima, tj. koji nisu u obavezi polagati javni ispit u skladu sa odredbama člana 13. Odluke, dužni su obavijestiti Agenciju o istom najkasnije do zakazanog termina održavanja javnog ispita, a dokaz o navedenom trebaju neposredno dostaviti Agenciji (ne slati putem pošte), isključivo do početka termina pismenog dijela stručnog ispita. U slučaju da se kandidat ne odazove pozivu na javni ispit, a ne priloži traženi dokaz do pismenog dijela stručnog ispita smatrat će se da je odustao od svoje prijave na navedeni Javni oglas.

Sva tražena dokumenta treba, osim uvjerenja o nevođenju krivičnog postupka koje se dostavlja na intervju **dostaviti najkasnije do 11.10.2024. godine**, putem poštanske službe preporučenom pošiljkom na adresu:

**Agencija za predškolsko, osnovno i srednje obrazovanje**

**“Javni oglas za popunjavanje radnih mjesta državnih službenika u Agenciji za predškolsko, osnovno i srednje obrazovanje“**

**Kneza Domagoja bb, 88000 Mostar.**

Ispunjavanje uslova utvrđenih ovim oglasom računa se danom predaje prijave.

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.